stanford-oval/wikipedia huggingface dataset:
Robin Olsen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Robin Patrick Olsen
Syntymäaika: 8. tammikuuta 1990 (ikä 34)
Syntymäpaikka: Malmö, Ruotsi
Pelipaikka: Maalivahti
Pituus: 198 cm
Seura
Seura: Aston Villa
Junioriseurat
1997–2000: Malmö FF
2001: BK Olympic
2002–2006: FC Malmö
2006–2007: Bunkelfo IF
Seurat
| Vuodet | Seura | O | (M) |
| 2007–2009 | IF Limhamn Bunkeflo | 8 | (0) |
| 2010 | Bunkelfo IF | 18 | (0) |
| 2011 | IFK Klagshamn | 19 | (0) |
| 2012–2015 | Malmö FF | 53 | (0) |
| 2015–2016 | PAOK | 11 | (0) |
| 2016 | → Kööpenhamina | 14 | (0) |
| 2016–2018 | Kööpenhamina | 57 | (0) |
| 2018– | Roma | 27 | (0) |
| 2019–2020 | → Cagliari | 17 | (0) |
| 2020–2021 | → Everton | 7 | (0) |
| 2021–2022 | → Sheffield United | 11 | (0) |
| 2022 | → Aston Villa | 1 | (0) |
| 2022– | Aston Villa | 9 | (0) |
Maajoukkue
| 2015– | Ruotsi | 75 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2024.  Maajoukkueuran tilastot päivitetty 23. kesäkuuta 2024.
Robin Patrick Olsen (s. 8. tammikuuta 1990 Malmö, Skånen lääni, Ruotsi) on ruotsalainen jalkapalloilija. Hän on pelipaikaltaan maalivahti.
Olsen edustaa englantilaista Aston Villaa. Vuosina 2018–2022 hänen pelaajaoikeutensa olivat Italian Serie A:ssa pelaavalla Roman joukkueella mutta hän pelasi lainalla kauden 2019–2020 Cagliarissa, kauden 2020–2021 Englannin Valioliigan Evertonissa sekä kaudella 2021–2022 Englannin mestaruussarjan Sheffield Unitedissa ja Valioliigan Aston Villassa. Hän on edustanut seurajoukkueurallaan myös IF Limhamn Bunkefloa, Bunkeflo FF:ää, IFK Klagshamnia, Malmö FF:ää, PAOKia ja FC Kööpenhaminaa.
Olsen pelasi ensimmäisen ottelunsa Ruotsin maajoukkueessa vuonna 2015. Hän on pelannut maajoukkueessa juhannukseen 2024 mennessä 75 ottelua, joissa hän on päästänyt 87 maalia ja pitänyt vastustajan maaleitta 33 ottelussa. Hän oli EM–kilpailuissa 2016 varamaalivahtina sekä MM–kilpailuissa 2018 ja kesän 2021 EM–kilpailuissa ykkösmaalivahtina.
Aiheesta muualla

Kuvia tai muita tiedostoja aiheesta Robin Olsen Wikimedia Commonsissa
Aston Villa – Englannin Valioliiga
2 Cash
3 Carlos
4 Konsa
5 Mings
6 Barkley
7 McGinn
8 Tielemans
9 Durán
10 Buendía
11 Watkins
12 Digne
14 Torres
18 Gauci
19 Philogene
20 Nedeljković
22 Maatsen
23 Martínez
24 Onana
25 Olsen
26 Bogarde
27 Rogers
30 Hause
31 Bailey
41 Ramsey
44 Kamara
50 Swinkels
Manageri Emery
Ruotsin joukkue – Jalkapallon MM-kilpailut 2018
1 Olsen |
2 Lustig |
3 Lindelöf |
4 Granqvist |
5 Olsson |
6 Augustinsson |
7 Larsson |
8 Ekdal |
9 Berg |
10 Forsberg |
11 Guidetti |
12 Johnsson |
13 Svensson |
14 Helander |
15 Hiljemark |
16 Krafth |
17 Claesson |
18 Jansson |
19 Rohdén |
20 Toivonen |
21 Durmaz |
22 Kiese Thelin |
23 Nordfeldt |
Valmentaja Andersson
Ruotsin joukkue – Jalkapallon EM-kilpailut 2020
1 Olsen |
2 Lustig |
3 Lindelöf |
4 Granqvist |
5 Bengtsson |
6 Augustinsson |
7 S. Larsson |
8 Ekdal |
9 Berg |
10 Forsberg |
11 Isak |
12 Johnsson |
13 Svensson |
14 Helander |
15 Sema |
16 Krafth |
17 Claesson |
18 Jansson |
19 Svanberg |
20 Olsson |
21 Kulusevski |
22 Quaison |
23 Nordfeldt |
24 Danielson |
25 J. Larsson |
26 Cajuste |
Valmentaja Andersson
Rokki

Rokki voi tarkoittaa muun muassa seuraavia:
rock-musiikki
Rokki, Raumaan kuuluva niemi
Rok-lintu, tarulintu persialaisessa mytologiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rokki”, voi hakea sivunnimihaulla, laajalla sivunnimihaulla tai tekstihaulla.
Passiivis-aggressiivinen käyttäytyminen

Passiivis-aggressiivinen käyttäytyminen (myös passiivis-vihamielinen persoonallisuus) on käytöstä, jossa henkilö kohdistaa passiivista vastarintaa sosiaalisten ja ammatillisten toimintojen vaatimuksiin. Passiivis-aggressiivinen käyttäytyminen ilmenee avuttomuutena, itsepäisyytenä, tehtävien tai asioiden lykkäämisenä tai jättämisenä viime hetkeen, kateutena tai paheksuntana ja tarkoituksellisena tai toistuvana epäonnistumisena pyydetyissä tehtävissä, joista henkilö on yleensä yksin vastuussa. Dynaamisessa psykologiassa passiivis-aggressiivista käyttäytymistä pidetään puolustusmekanismina; yleensä asianosainen tiedostaa vain osittain turvautuvansa puolustusmekanismiin.
Aiheesta muualla

Raitasalo, Raimo & Salminen, Jouko K. & Saarijärvi, Simo & Toikka, Tuula: Persoonallisuuden piirteiden yhteys masennuksesta kuntoutumiseen. Suomen Lääkärilehti, 2006, 61. vsk, nro 4, s. 293–298.  Artikkelin verkkoversio. Viitattu 12.8.2020.
Meyer, Cathy: Identify Passive Aggressive Abuse and End It With These Tips Mydomaine.com.  30.6.2020. Viitattu 12.8.2020. (englanniksi)
Padma

| Padma |
| --- | --- |
 Padma ja muut Bangladeshin suuret joet - Padma kuvan keskivaiheilla vasemmalla
Alkulähde:  Ganges
Laskupaikka:  Meghna
Maat:   Bangladesh
Pituus:  120 km
Padma on Bangladeshin suurin joki. Se on Gangesin suurin sivuhaara, ja saa alkunsa Himalajalta. Bangladeshiin se tulee Intian puolelta, virtaa Rajshahin kaupungin ohi kaakkoon, kohtaa Jamunan Arichan lähellä ja yhtyy Meghnaan ennen laskemistaan Bengalinlahteen.
Padma mainitaan useaan otteeseen hindujen mytologiassa.
Aiheesta muualla

Kuvia tai muita tiedostoja aiheesta Padma Wikimedia Commonsissa
Robert Burks

| Robert Burks> Henkilötiedot |
| --- | --- |
Syntynyt: 1910 Newport Beach, Kalifornia, Yhdysvallat
Kuollut: 1968 Los Angeles, Kalifornia
Ammatti:  elokuvaaja
Näyttelijä
Aktiivisena:  1937–1967
Palkinnot
 Parhaan kuvauksen Oscar-palkinto (1955) 
Aiheesta muualla
IMDb 
Elonet
Robert Burks (1910 Newport Beach, Kalifornia – 1968 Los Angeles, Kalifornia) oli yhdysvaltalainen elokuvaaja. Hän oli Warnerin elokuvastudioiden kuvatehosteosaston johdossa vuosina 1944–1949 ja oli erikoistunut pienoismalleihin. Burksin yhteistyö kuvaajana Alfred Hitchcockin kanssa alkoi tämän Warnerille tekemästä elokuvasta Muukalaisia junassa (1951). Kun Hitchcock myöhemmin siirtyi Paramountille ja Universalille, Burks siirtyi hänen mukanaan. Burks oli Oscar-ehdokkaana kaikkiaan neljä kertaa. Palkinnon parhaasta kuvauksesta hän sai elokuvasta Varkaitten paratiisi (1955). Burks ja hänen vaimonsa kuolivat tulipalossa vuonna 1968.
Valikoitu filmografia

Muukalaisia junassa (Strangers on a Train, 1951)
Täydellinen rikos (Dial M for Murder, 1954)
Takaikkuna (Rear Window, 1954)
Varkaitten paratiisi (To Catch a Thief, 1955)
Mutta... kuka murhasi Harryn? (The Trouble with Harry, 1955)
Mies joka tiesi liikaa (The Man Who Knew Too Much, 1956)
Vertigo – punainen kyynel (Vertigo, 1958)
Vaarallinen romanssi (North by Northwest, 1959)
Musiikkimies (The Music Man, 1962)
Paul W. S. Anderson

| Paul W>  S. Anderson |
| --- | --- |
 Paul W. S. Anderson WonderCon-tapahtumassa 2012.
Henkilötiedot
Koko nimi:  Paul William Scott Anderson
Syntynyt: 4. maaliskuuta 1965 (ikä 59) Newcastle upon Tyne, Englanti
Ammatti:  elokuvaohjaaja, tuottaja, käsikirjoittaja
Puoliso:  Milla Jovovich
Aiheesta muualla
IMDb 
Elonet
Paul William Scott Anderson (s. 4. maaliskuuta 1965 Newcastle, Englanti) on brittiläinen elokuvaohjaaja, tuottaja ja käsikirjoittaja. Hän on erikoistunut tieteis- ja kauhuelokuviin sekä videopeleihin pohjautuviin elokuviin.
Ura

Andersonin esikoisohjaus oli vuonna 1994 julkaistu elokuva Shopping, joka oli myös ensimmäinen päärooli näyttelijä Jude Law’lle. Andersonin ensimmäinen suuren budjetin elokuva oli Mortal Kombat. Mortal Kombatin suosion seuraamana Anderson ohjasi kauhuelokuvan Viimeinen horisontti, joka ilmestyi 1997. Elokuvan tuotanto kärsi lukuisista vaikeuksista ja elokuva leikattiin kolmeen kertaan ennen kuin nykyinen versio ilmestyi. Anderson julkaisi vuonna 1998 elokuvan Soldier, jonka pääosassa oli Kurt Russell. Elokuva oli pettymys lippuluukuilla ja oli vähällä päättää Andersonin uran. Anderson tuotti televisioelokuvan The Sight ennen kuin hän palasi tuottamaan teatterielokuvia.
Andersonin toistaiseksi tunnetuimpia elokuvia ovat videopeleihin pohjautuvat elokuvat kuten Resident Evil ja Resident Evil: Apocalypse sekä crossover-elokuva Alien vs. Predator. Työvoimapulasta johtuen useat tuotantoyhtiön ja sen ulkopuoliset henkilöt joutuivat myös näyttelemään zombeja Resident Evilissä. Andersonin hyvä ystävä, tuottaja Jeremy Bolt, esiintyy elokuvassa zombina kolme kertaa. Hänen siskonsa näyttelee hukkunutta tiedemiestä ja hänen naisystävänsä puree elokuvan Chad Kaplania jalkaan.
Jason Isaacs on Andersonin tuottajakollegan Jeremy Boltin entinen koulukaveri yliopistosta. Isaacs teki lyhyen cameoroolin elokuvassa Shopping ja näytteli tärkeitä rooleja elokuvissa Event Horizon ja Soldier. Hän esitti myös naamioitunutta tiedemiestä Resident Evilissä ja toimii myös elokuvan alkujuontajana (hänet palkattiin DVD-kommenttiraidan mukaan niin myöhään, että hänen nimensä ei näy lopputeksteissä). Anderson on työskennellyt myös muun muassa Orlando Bloomin, Jason Stathamin, Ian McShanen, Tyrese Gibsonin, Ali Larterin, Wentworth Millerin, Michelle Rodríguezin ja Jason Isaacsin kanssa.
Yksityiselämä

Anderson on naimisissa Resident Evil -elokuvistakin tunnetun näyttelijän Milla Jovovichin kanssa, ja heillä on vuosina 2007 ja 2015 syntyneet tyttäret. Myös Andersonin tytär Ever Anderson on näyttelijä.
Anderson ihailee suuresti 1970-luvun elokuvia. Hän on nimennyt esikuvikseen muun muassa ohjaajat John Carpenter ja Ridley Scott. Hän on myös saanut vaikutteita esimerkiksi ohjaajilta James Cameron ja Stanley Kubrick. Anderson on Alien-elokuvasarjan suuri fani.
Valikoitu filmografia > Ohjaajana

Shopping (1994)
Mortal Kombat (1995)
Viimeinen horisontti (1997)
Soldier (1998)
Resident Evil (2002)
Alien vs. Predator (2004)
Death Race – Kuolonajot (2008)
Resident Evil: Afterlife (2010)
Kolme muskettisoturia (2011)
Resident Evil: Retribution (2012)
Pompeji (2013)
Resident Evil: The Final Chapter (2017)
Monster Hunter (2020)
Valikoitu filmografia > Tuottajana

Resident Evil (2002)
Resident Evil: Apocalypse (2004)
The Dark (2005)
Dead or Alive (2006)
Resident Evil: Tuho (2007)
Death Race – Kuolonajot (2008)
Pandorum (2009)
Resident Evil: Afterlife (2010)
Kolme muskettisoturia (2011)
Resident Evil: Retribution (2012)
Death Race: Inferno (2012)
Pompeji (2013)
Resident Evil: The Final Chapter (2017)
Monster Hunter (2020)
Valikoitu filmografia > Käsikirjoittajana

Shopping (1994)
Resident Evil (2002)
Alien vs. Predator (2004)
Resident Evil: Apocalypse (2004)
Resident Evil: Tuho (2007)
Death Race – Kuolonajot (2008)
Resident Evil: Afterlife (2010)
Resident Evil: Retribution (2012)
Resident Evil: The Final Chapter (2017)
Monster Hunter (2020)
Aiheesta muualla

Paul W. S. Anderson Elonetissä.
Paul W. S. Anderson Internet Movie Databasessa. (englanniksi)
Petri Kallio

| Petri Kallio> Henkilötiedot |
| --- | --- |
Koko nimi:  Petri Kallio
Syntynyt: 19. heinäkuuta 1982 (ikä 42) Turku, Suomi
Kansalaisuus:   Suomi
Koripalloilija
Pituus:  175 cm
Paino:  75 kg
Nyk. joukkue:   Ura Basket
Sarja:  I-divisioona
Pelaajaura
Seurajoukkueet
2003–2005 2005–2006 2006–2008 2008–2009 2009–:   Aura Basket  Forssan Koripojat  Ura Basket  UU-Korihait  Ura Basket
Petri Kallio (s. 19. heinäkuuta 1982 Turku) on suomalainen koripalloilija, joka edusti kaudella 2009–10 koripallon I-divisioonassa pelaavaa Ura Basketia, joka on myös hänen kasvattajaseuransa.
Kallio on pelannut kaudella 2004-2005 Korisliigaa, jonka jälkeen hän pelasi kolmen vuoden ajan I-divisioonaa. Kauden 2008–2009 Kallio pelasi Korisliigassa Korihaiden paidassa.
Paksuvarret

| Paksuvarret |
| --- | --- |
 Ruusukepaksuvarsi (Graptopetalum bellum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Saxifragales
Heimo::  Maksaruohokasvit Crassulaceae
Suku::  Paksuvarret Graptopetalum  Rose
Katso myös
   Paksuvarret Wikispeciesissä   Paksuvarret Commonsissa 
Infobox OKNimi-testi OK: 
Paksuvarret (Graptopetalum) on maksaruohokasvien (Crassulaceae) heimoon kuuluva mehikasvisuku. Tieteellinen nimi on johdettu kreikankielen kirjavaa ja terälehteä tarkoittavista sanoista.
Tuntomerkit

Paksuvarret ovat tavallisimmin monivuotisia kaljuja tai nystypintaisia ruohoja, harvoin pensaita. Varret ovat pystyjä, haaraisia tai haarattomia ja meheviä eli sukkulenttisia. Kukintovarret ovat yksivuotisia ja sijaitsevat lehtien hangoissa, nousevat lehtiruusukkeen yläpuolelle ja niissä on siellä täällä pienehköjä lehtiä. Lehdet ovat pysyviä, ruodittomia ja sijaitsevat tiheinä tyviruusukkeina vuorottaisesti. Lehtilavan muoto vaihtelee ja se on 2–10 cm pitkä, mehevä, tyveltään kannukseton, ehytlaitainen. Lavan reunaan asti ulottuvia suonia on tavallisesti useita.
Kukinto sijaitsee lehtihangassa ja on viuhkomainen. Kukat sijaitsevat perien päissä ja ovat pystyjä, 5–8-lukuisia. Verholehdet ovat enemmän tai vähemmän erikokoisia. Terälehdet ovat siirottavia tai keskeltä hieman taipuneita, tyveltään yhteen kasvaneita, enimmäkseen vaaleankeltaisia ja kärkiosastaan pilkullisia ja punajuovaisia. Mesiäiset ovat viuhkamaisia. Heteitä on tavallisesti kaksi kertaa enemmän kuin verholehtiä, joskus yhtä monta. Palhot kiinnittyvät teriön tyveen. Emilehdet ovat pystyjä ja tyvestään yhtyneitä, ja sikiäimen tyvi on kuroutunut; vartalot ovat pituudeltaan ainakin puolet sikiäinten pituudesta. Hedelmät ovat enimmäkseen pystyjä. Siemenet ovat kapean munamaisia, hienouurteisia ja nystypintaisia.
Levinneisyys

Paksuvarret ovat kotoisin Yhdysvaltain Arizonasta ja Meksikosta.
Luokittelu

Paksuvarsien suku on läheinen muun muassa mehiruusukkeille (Echeveria) ja suvulle Villadia. Sukuun kuuluu 12 lajia.
Luokittelu > Lajeja

Lajeja:
Graptopetalum amethystinum – timanttipaksuvarsi
Graptopetalum bartramii
Graptopetalum bellum – ruusukepaksuvarsi
Graptopetalum filiferum
Graptopetalum fruticosum
Graptopetalum glassii
Graptopetalum grande
Graptopetalum macdougallii
Graptopetalum marginatum
Graptopetalum mendozae
Graptopetalum occidentale
Graptopetalum pachyphyllum
Graptopetalum paraguayense – helmipaksuvarsi
Graptopetalum pentandrum
Graptopetalum pusillum
Graptopetalum rusbyi
Graptopetalum saxifragoides
Graptopetalum superbum
SN 393

| SN 393 |
| --- | --- |
 Wěi -asterismi Skorpionin tähdistön alemmalla puoliskolla
 Epookki
Supernovatyyppi:  Ib tai II
Galaksi:  Linnunrata
Tähdistö:  Supernova
Rektaskensio:  17h 14m
Deklinaatio:  -39.8°
Löytöpäivä:  27. helmikuuta−28. maaliskuuta 393 22. lokakuuta−19. marraskuuta 393
Kirkkaus:  -1
Etäisyys:  10 000 parsekia 31 000 valovuotta
Fyysiset ominaisuudet
SN 393 on tähtitieteilijöiden nykyisin käyttämä merkintä kiinalaisissa lähteissä mainitulle, vuonna 393 havaitulle kohteelle, joka todennäköisesti oli supernova. Kiinalainen historioitsija Shen Yue mainitsi Sòng Shū -teoksessaan, että keisari Xiaowun hallitsijakauden 18. vuotena Wěin asterismissa tuli vuoden toisena kuukautena näkyviin "vierastähti", joka katosi näkyvistä saman vuoden yhdeksännen kuukauden aikana.  Mainitun vuoden toinen kuukausi kiinalaisessa kalenterissa vastasi juliaanisessa kalenterissa aikaa 27. helmikuuta – 28. maaliskuuta 393 ja yhdeksäs kuukausi aikaa 22. lokakuuta – 19. marraskuuta 393. Keilan muotoinen asterismi nimeltä Wěi käsitti nykyisen Skorpionin tähdistön "pyrstön" tähdet  ε, μ, ζ, η, θ, ι, κ, λ ja ν. Viesrastähden näennäisen magnitudin on arveltu olleen noin −1, ja kun se oli näkyvissä noin kahdeksan kuukauden ajan, sen on päätelty olleen supernova.
Supernovajäänne ja sen tunnistaminen > Aikaisempia ehdokkaita

Vuoteen 1975 saakka niiden havaintojen, jotka kiinalaiset olivat tehneet helmi- ja maaliskuussa 393, katsottiin viittaavaan kirkkaaseen novaan, jolla oli toissijainen maksimi. Tuolloin sillä alueella, jossa SN 393 oli nähty, tunnettiin vain seitsemän kohdetta, joita voitiin pitää mahdollisina supernovajäänteinä. Koska kohteen magnitudin voitiin arvella olleen –1 ja sijainneen noin 10 000 parsekin eli 31 000 valovuoden päässä, näistäkin kohteista neljästä voitiin päätellä, että mikään niistä ei ainakaan voinut olla vuoden 393 supernovan jäänne. Myöskään G350.0-1.8 ei voinut tulla kysymykseen, sillä sen laajenemisvauhti viittasi siihen, että se oli räjähtänyt supernovana jo 8 000 vuotta sitten. Jäljelle jääneet kaksi kohdetta, G348.5+0.1 ja G348.7+0.3, olivat molemmat vaaditulla noin 10 000 parsekin etäisyydellä ja niiden iäksi voitiin arvioida noin 1 500 vuotta. Vaikutti kuitenkin epätodennäköiseltä, että ne olisivat supernovina näkyneet kahdeksan kuukauden ajan, varsinkin kun ne olivat runsaasti kosmista pölyä sisältävällä galaktisen tason  alueella.
Supernovajäänne ja sen tunnistaminen > Jäänteen löytyminen

Vuonna 1996 ROSATin All Sky Survey-hankkeessa läheltä löydettiin vielä yksi supernovajäänne, RX J1713.7-3946, joka kaksi vuotta myöhemmin voitiin aikaisempia suuremmalla todennäköisyydellä yhdistää vuoden 393 supernovaan.
Vuonna 1999 tehdyt havainnot viittasivat siihen, että tämä jäänne liittyisi H II -alueeseen G347.611 +0.204, jonka etäisyys on noin 6000 parsekia (20 000 valovuotta), mutta kun vuonna 2003 tutkittiin laajenevan jäänteen ja läheisen molekyylipilven välistä vuorovaikutusta, etäisyyden voitiin päätellä olleen vain 1000 parsekia (runsaat 3000 valovuotta). Vuonna 2004 tehty mittaukset röntgensäteilystä sekä neutraalin vedyn absorboitumisesta kohteen ja Maan välissä olevaan aineeseen vahvistivat tämän lyhemmän etäisyyden ja osoittivat samalla, että supernovajäänteen halkaisija on noin 20 parsekia (65 valovutta), sillä sen näennäinen kulmaläpimitta on noin 1.2°.
Havainnot supernovajäänteestä RX J1713.7-3946 viittaavat siihen, että SN 393 on ollut joko tyypin II tai tyypin Ib supernova. Räjähtäneen tähden massa oli vähintään 15 kertaa Auringon massan suuruinen, ja sen räjähtäessä vapautui energiaa noin 1,3 · 1044 joulea, samalla kuin kolmen Auringon massan suuruinen määrä ainetta purkautui ympäröivään avaruuteen.
Käännös suomeksi
Saint-Péray

Château de Crussolin rauniot
Saint-Péray on kunta Ardèchen departementissa Rhône-Alpesin hallintoalueella Ranskassa. Kunnassa oli 6 502 asukasta vuoden 1999 väestönlaskennassa. Saint-Pérayn pinta-ala on 24 neliökilometriä.
Saint-Pérayssa sijaitsee Château de Crussol, rauniolinna.
Parodius

| Parodius |
| --- | --- |
Kehittäjä:  Konami
Lajityyppi:  shoot ’em up
Aiheesta muualla
MobyGames
Lisää peliartikkeleitaVideopelien teemasivulla
Parodius on Konamin tekemä pelisarja, joka parodisoi Gradiusta sekä muita Konamin tekemiä pelejä.
Nimi on sulautuma parodiasta ja Gradius-pelin nimestä. Sarjan peleissä on korvattu tyypilliset avaruusalukset ampiaisilla, lehmillä ja pingviineillä ja useat tilanteet perustuvat Gradius-pelin tasoihin.
Sarjan hahmoja ovat muun muassa Tako (suom. mustekala, "Mr. Parodius"), Goemon ja Vic Viper.
Sarjan ensimmäinen peli on julkaistiin MSX:lle vuonna 1988. Sarjan viimeinen videopeli Paro Wars on vuoropohjainen strategiapeli.
Konamilla on myös toinen vastaava sarja nimeltä Otomedius.
Pelit > Videopelit

パロディウス ～タコは地球を救う～ Parodius - Tako wa Chikyū o Sukū eng. (Parodius: The Octopus Saves the Earth) (1988, MSX)
パロディウスだ! －神話からお笑いへ－ Parodius Da! －Shinwa kara Owarai e－ eng. (It's Parodius! －From Myth to Laughter－) (1990, kolikkopeli)
極上パロディウス Gokujō Parodius! ～Kako no Eikō o Motomete～ eng. (Ultimate Parodius ～Pursue the Glory of the Past～) (1994, kolikkopeli)
実況おしゃべりパロディウス Jikkyō Oshaberi Parodius eng. (Chatting Parodius) (1995, Super Famicom)
セクシーパロディウス Sexy Parodius (1996, kolikkopeli)
パロウォーズ Paro Wars (1997, PlayStation)
Pelit > Pachinko-pelit

リトルパイレーツ Little Pirates (1998, Pachislot)
CR パロディウスだ! EX CR Parodius Da! EX (2000, Pachinko)
CR パロディウスだ! ZE CR Parodius Da! ZE (2000, Pachinko)
CR パロディウスだ! 2 CR Parodius Da! 2 (2000, Pachinko)
ＣＲ さいころ珍道中 CR Saikoro Tin Douty (2004, Pachinko)
CR 極上パロディウス CR Gokujō Parodius! (2006, Pachinko)
極楽パロディウス Gokuraku Parodius (2010, Pachislot)
極楽パロディウス A Gokuraku Parodius A (2010, Pachislot)
Shueisha Game Creator’s Campin ja Tokyo Game Show 2022:n isännöimän Konami Action & Shooting Contestin aikana Ooeshin Nichiro voitti Konamin oikeudet kehittää peliä kilpailun kautta. Parodius Reiwa Edition -niminen peli on kehitteillä.
Aiheesta muualla

https://segaretro.org/Parodius
SN 185

| SN 185 |
| --- | --- |
 Tässä kuvassa on yhdistetty NASA:n Spitzer -avaruusteleskoopin ja WISE:n infrapunakuvat, sekä Chandra-avaruusteleskoopin ja ESAn XMM-Newton röntgensatelliitin kuvat.
 Epookki
Supernovatyyppi:  Ia, supernovajäänne
Galaksi:  Linnunrata
Tähdistö:  Harpin tähdistö ja Kentaurin tähdistö.
Rektaskensio:  14h 43m
Deklinaatio:  −62° 30′
Galaktiset koordinaatit:  G315.4-2.3
Löytöpäivä:  7. joulukuuta 185 jaa.
Kirkkaus:  -2 (kirkkaimmillaan -8?)
Etäisyys:  8 200 valovuotta, 2,8 Mpc
Fyysiset ominaisuudet
Muuta:  Ensimmäinen Linnunradan galaksissa havaittu supernova.
SN 185 oli ilmeisesti ensimmäinen supernova, josta on kirjallinen havainto. Kiinalaiset tekivät havainnon vuonna 185 jaa. SN 185 sijoittuu Alpha Centaurin suuntaan, Harpin ja Kentaurin tähdistöjen väliin. Se oli näkyvissä yötaivaalla kahdeksan kuukautta.
Historia

Fan Ye mainitsee "vierastähden" Myöhemmän Han-dynastian kirjassa, jonka hän kirjoitti käyttäen lähteinään aiempia historioita ja dokumentteja. Myös roomalaiset mahdollisesti näkivät saman kohteen, joka ilmeisesti oli supernova. Pitkään oli epäselvää, missä SN 185 oli, mutta tutkijat epäilivät, että RCW 86 on siitä syntynyt supernovajäänne. RWC 86:n näennäinen koko eli kulmaläpimitta on 45 kaariminuuttia, hieman suurempi kuin täydenkuun, jonka kulmaläpimitta vaihtelee 29 ja 34 kaariminuutin välillä.
Tutkimukset ja tulokset

Tutkimukset osoittivat, että RCW 86:n oli jäännös Ia-luokan supernovasta, joka oli syntynyt, kun kaksoistähti, jonka toinen komponentti oli valkoinen kääpiö, oli saanut kumppanitähdeltä vetyä pinnalleen. Kun sen massa oli ylittänyt kriittisen rajan, tähti räjähti supernovana. Ennen sitä se oli tehnyt ympärilleen avaruuteen onkalon, joka teki mahdolliseksi räjähdyksen jäänteiden leviämisen kauas.
Tutkimukset tehtiin yhdistämällä avaruusteleskoopin antamat tiedot. NASA:n Spitzer -avaruusteleskoopin ja WISE:n infrapunakuvista tulivat keltaiset ja punaiset sävyt. Niihin yhdistettiin Chandra-avaruusteleskoopin ottamat röntgen­alueen kuvat, ja ESAn XMM-Newton -röntgensatelliitin kuviin yhdistettiin kuvassa olevat siniset ja vihreät värit.
Tutkituista röntgen- ja infrapuna­tiedoista tähtitieteilijät pystyivät selvittämään, että räjähdyksen syy oli tyypin Ia supernova, jossa muutoin vakaa valkoinen kääpiö ylitti kriittisen Chandrasekharin rajan (noin 1,4 Auringon massaa), kun sen kumppanitähdestä valui siihen vetyä. Chandran ja XMM-Newtonin röntgentiedoista kävi ilmi, että räjähdyksen jäänteissä on paljon rautaa, mikä myös osoittaa sen olleen tyypin Ia supernova. Lisäksi tiedemiehet ratkaisivat tiedosta toisen arvoituksen, eli miten se tuli niin suureksi niin lyhyessä ajassa.
Kun Auringon massan luokkaa oleva punainen jättiläinen muuttuu epävakaaksi se sinkoaa, ulko-osansa pois planetaariseksi sumuksi ja synnyttää valtavan ontelon ympärilleen. Räjähdys tässä ontelossa pystyi laajentumaan paljon nopeammin kuin muutoin olisi pystynyt. Tämä on ensimmäinen kerta, kun tällaisen ontelon on havaittu syntyneen valkoisen kääpiön ympärille ennen räjähdystä. Tutkijat sanovat, että tuloksilla voi olla merkittäviä vaikutuksia teorioihin valkoisista kääpiöstä ja tyypin Ia supernovista.
Aiheesta muualla

超新星 SN 185 (Arkistoitu – Internet Archive) (kiinaksi)
Malaga Bay: Supernova SN 185 (englanniksi)
Smithsonian Institution: The First Supernova (englanniksi)
SPACE.com: 2,000-Year-Old Supernova Mystery Solved By NASA Telescopes (englanniksi)
All Eyes on Oldest Recorded Supernova NASA.  24.10.2011. Arkistoitu 20.5.2017. Viitattu 15.05.2018 (englanniksi) .
Paljain silmin näkyneet supernovat
| --- | --- |
Linnunradassa:   SN 185  SN 393  SN 1006  SN 1054  SN 1181  SN 1572  SN 1604 
Linnunradan ulkopuolella:   SN 1885A  SN 1987A